
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 178 


19 Φεβρουάριου 2003 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

Τροποποίηση της 6481/6/673ια/29.7.2002 απόφασης 


«Καθορισμός αριθμού προσώπων που θα απασχο¬ 
ληθούν με σύμβαση μίσθωσης έργου στην Ελληνι¬ 
κή Αστυνομία». 1 

Τροποποίηση της 6481/6/682ε/29.7.2002 απόφασης 
«καθορισμός αριθμού προσώπων που θα απασχο¬ 
ληθούν με σύμβαση μίσθωσης έργου στην Ελ¬ 
ληνική Αστυνομία». 2 

Σύσταση στο Δήμο Πύργου Ν. Ηλείας Νομικού Προ¬ 
σώπου με την επωνυμία «Β' Κέντρο Ανοιχτής Προ¬ 
στασίας Ηλικιωμένων Δήμου Πύργου». 3 

Σύσταση στο Δήμο Πύργου Ν. Ηλείας Νομικού Προ¬ 
σώπου με την επωνυμία «Θεατρικός Οργανισμός 
Δήμου Πύργου». 4 


Σύσταση στο Δήμο Πύργου Ν. Ηλείας Νομικού Προ¬ 
σώπου με την επωνυμία «Χορωδία Δήμου Πύργου». 5 
Σύσταση στο Δήμου Πύργου Ν. Ηλείας Νομικού Προ¬ 
σώπου με την επωνυμία «Παιδικοί Σταθμοί Δήμου 


Πύργου». 6 

Απόκτηση της Ελληνικής ιθαγένειας από την ομογενή 

Γιαλή Νίνα του Ιωάννη. 7 

Απόκτηση της Ελληνικής ιθαγένειας από τον ομογενή 
Ουνάνωβ Καρεν του Νικολάι και της Άνζελα 

(Ουπαηον ΚπΐΌπτου ΝίΚοΙαί και της Αιί)θΙ3) . 8 

Απόκτηση της Ελληνικής ιθαγένειας από τον ομογενή 
Αμπγκαριάν Αλεξάντρ του Αρτεμ και της Αζνεφ 

(Αόραπαη ΑΙθχαπόΓθ) του ΑάθΓΠ και της Αζπθϊ) . 9 

Τροποποίηση Συστατικής Πράξης Δημοτικής Επιχεί¬ 
ρησης Δήμου ΠαξώνΝ. Κέρκυρας με την επωνυμία 

«Αναπτυξιακή Επιχείρηση Παξών» (ΑΝ.ΠΑ.). 10 

Κατάργηση και σύσταση νομικών προσώπων στο δήμο 
Πλατέος Ν. Ημαθίας. 11 


Απόκτηση της Ελληνικής ιθαγένειας από τον ομογε¬ 
νής Μπαζαντζι Ιγκορ του Βίκτορ και της Λιουμποβ. 12 
Μεταβίβαση κυριότητας κοινοχρήστων εποικιστικών 
εκτάσεων του αγρ/τος Τερόβου στο Δήμο Αγίου 

Δημητρίου, Ν. Ιωαννίνων. 13 

Καθιέρωση υπερωριακής εργασίας κατά τις Κυριακές 


και εξαιρέσιμες ημέρες εργασίας κατά τις νυκτερι¬ 
νές ώρες Κυριακών και εξαιρέσιμων, από 1.1.2003 
μέχρι 31.12.2003 για το προσωπικό της Νομαρχια¬ 
κής Αυτοδιοίκησης Φθιώτιδας. 14 

Καθορισμός αποδέκτη και ειδικών όρων διαθέσεως 
λυμάτωντου Δήμου Ιτέας και Δ.Σ. Κίρρας, Ν. Φωκί¬ 
δας. 15 


ΑΠΟΦΑΣΕΙΣ 

Αριθ. 6481 /6/673ιγ (1) 

Τροποποίηση της 6481/6/673ια/29.7.2002 απόφασης «Καθο¬ 
ρισμός αριθμού προσώπων που θα απασχοληθούν με 
σύμβαση μίσθωσης έργου στην Ελληνική Αστυνομία». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Συμβάσεις 
μίσθωσης έργου». 

2. Τις διατάξεις του Ν. 2800/2000 (ΦΕΚ 41 τ.Α' 20.2.2000) 
«Αναδιάρθρωση Υπηρεσιών Υπουργείου Δημ. Τάξης, σύστα¬ 
ση Αρχηγείου Ελληνικής Αστυνομίας και άλλες διατάξεις». 

3. Το Π. Δ. 14/2001 (ΦΕΚ Α-12) «Οργάνωση Υπηρεσιών Ελ¬ 
ληνικής Αστυνομίας». 

4. Το Π. Δ. 20/2002 (ΦΕΚΑ'-ΙΟ) «Σύσταση Δ/νσης Πολ. Προ¬ 
σωπικού». 

δ.Τις διατάξεις του άρθρου 29 Α'του Ν. 1558/1985 Κυβέρ¬ 
νηση και Κυβερνητικά Όργανα (Α' 137) το οποίο προστέθηκε 
με το άρθρο 27 του Ν. 2081/1992 (Α' 154) και τροποποιήθηκε 
με το άρθρο 1 παρ. 2εδαφ. α'του Ν. 2469/1997 (Α' 138). 

6. Τις διατάξεις του άρθρου 22 παρ. 3 του Ν. 2362/95 «Πε¬ 
ρί Δημοσίου Λογιστικού Ελέγχου των Δαπανών του Κράτους 
και άλλες διατάξεις» (Α' 247). 

7. Το 6000/2/350ια από 8.2.2002 έγγραφό μας με το οποίο 
ζητήθηκε έγκριση για σύναψη σύμβασης μίσθωσης έργου με 
6 Μεταφραστές για τις ανάγκες της Δ.Δ.Α.Σ./ ΑΕΑ κατά την 
διάρκεια της Προεδρίας του Συμβουλίου της Ευρωπαϊκής 
Ένωσης από την χώρα μας κατά το πρώτο εξάμηνο έτους 
2003. 

8. Την ορθή επανάληψη της ΔΙΠΠ/Φ.ΕΓΚΡ.12/ 198/4172 
από 20.6.2002 απόφασης της Επιτροπής του άρθρου 2 παρ. 
1 της αριθμ. 55/98 ΠΥΣ (ΦΕΚ 252 Α/12.11.98). 

9. Τις ειδικές ανάγκες της Διεύθυνσης Διεθνούς Αστυν. 
Συνεργασίας/Αρχηγείου Ελληνικής Αστυνομίας. 

10. Την 6481/6/673ια από 29.7.2002 απόφασή μας (ΦΕΚ Β'- 
1000) «Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στην Ελληνική Αστυνομία». 

11. Την ΔΙΔΚ/Φ.1/2/22875/31.10.2001 (ΦΕΚ 1380/Β/ 
31.10.2001) Απόφαση του Πρωθυπουργού καιτου Υπουργού 
Εσωτ. Δημ. Διοικ. και Αποκέντρωσης περί ανάθεσης αρμο¬ 
διοτήτων στους Υφυπουργούς Εσωτ. Δημ. Διοικ. και Αποκέ¬ 
ντρωσης. 

12. Την 1100383/1330/Α0006/31.10.2001 (ΦΕΚ 1485 Β'/ 
31.10.2001) Απόφαση του Πρωθυπουργού καιτου Υπουργού 

Οικονομικών περί ανάθεσης αρμοδιοτήτων στους Υφυπουρ¬ 
γούς Οικονομικών, αποφασίζουμε: 

Τροποποιούμε την 6481/6/673ια από 29.7.2002 απόφαση 
μος από την ημερομηνία ισχύος της (29.7.2002) ως προς το 
χρονικό διάστημα ολοκλήρωσηςτου έργου των μεταφραστών 
και ως προς την δαπάνη πρόσληψης τους, ως ακολούθως: 

1) Το χρονικό διάστημα εντός του οποίου πρέπει να ολο¬ 
κληρωθεί το έργο ορίζεται έως 10 μήνες. 

2) Η συνολική δαπάνη που προκαλείται από την σύναψη 
των συμβάσεων μίσθωσης έργου, ανέρχεται στο ποσό των 
70.800,00 ευρώ περίπου και θα καταβάλλεται τμηματικά με 
την πρόοδο του έργου. Η προκαλούμενη δαπάνη κατανέμε- 
ται κατ' έτος ως εξής: 2002 = 11.370,00 ευρώ περίπου, 2003 
= 59.430,00 ευρώ περίπου και θα βαρύνει τον ΚΑΕ 0871 του 
προϋπολογισμού εξόδων του Υπουργείου Δημόσιας Τάξης 
Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 6481/6/682η (2) 

Τροποποίηση της 6481/6/682ε/29.7.2002 απόφασης «καθο¬ 
ρισμός αριθμού προσώπων που θα απασχοληθούν με 
σύμβαση μίσθωσης έργου στην Ελληνική Αστυνομία». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Συμβάσεις 
μίσθωσης έργου». 

2. Τις διατάξεις του Ν. 2800/2000 (ΦΕΚ 41 τ. Α' 20.2.2000) 
«Αναδιάρθρωση Υπηρεσιών Υπουργείου Δημ. Τάξης, σύστα¬ 
ση Αρχηγείου Ελληνικής Αστυνομίας και άλλες διατάξεις». 

3. Το Π. Δ. 14/2001 (ΦΕΚ Α'-12) «Οργάνωση Υπηρεσιών Ελ¬ 
ληνικής Αστυνομίας». 

4. Το Π. Δ. 20/2002 (ΦΕΚΑ'-ΙΟ) «Σύσταση Δ/νσης Πολ. Προ¬ 
σωπικού». 

δ.Τις διατάξεις του άρθρου 29 Α'του Ν. 1558/1985 Κυβέρ¬ 
νηση και Κυβερνητικά Όργανα (Α' 137) το οποίο προστέθη¬ 
κε με το άρθρο 27 του Ν. 2081/1992 (Α' 154) και τροποποιή¬ 
θηκε με το άρθρο 1 παρ. 2εδαφ. α'του Ν. 2469/1997 (Α' 138). 

6. Τις διατάξεις του άρθρου 22 παρ. 3 του Ν. 2362/95 «Πε¬ 
ρί Δημοσίου Λογιστικού Ελέγχου των Δαπανώντου Κράτους 
και άλλες διατάξεις» (Α' 247). 

7. Το 6000/2/350ια από 8.2.2002 έγγραφό μας με το οποίο 
ζητήθηκε έγκριση για σύναψη σύμβασης μίσθωσης έργου. 

8. Την ορθή επανάληψη της ΔΙΠΠ/Φ.ΕΓΚΡ.12/ 198/4172 
από 20.6.2002 απόφασης της Επιτροπής του άρθρου 2 παρ. 
1 της αριθμ. 55/98 ΠΥΣ (ΦΕΚ 252 Α'/12.11.98). 

9. Τις ειδικές ανάγκες των Υπηρεσιών της Ελληνικής Αστυ¬ 
νομίας. 

10. Την6481/6/673ιααπό 29.7.2002 απόφασή μας (ΦΕΚΒ'- 
1000) «Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στην Ελληνική Αστυνο¬ 
μία». 

11. Την ΔΙΔΚ/Φ.1/2/22875/31.10.2001 (ΦΕΚ 1380/Β/ 
31.10.2001) Απόφαση του Πρωθυπουργού καιτου Υπουργού 
Εσωτ. Δημ. Διοικ. και Αποκέντρωσης περί ανάθεσης αρμο¬ 


διοτήτων στους Υφυπουργούς Εσωτ. Δημ. Διοικ. και Αποκέ¬ 
ντρωσης. 

12. Την 1100383/1330/Α0006/31.10.2001 (ΦΕΚ 1485 Β'/ 
31.10.2001) Απόφαση του Πρωθυπουργού καιτου Υπουργού 
Οικονομικών περί ανάθεσης αρμοδιοτήτων στους Υφυπουρ¬ 
γούς Οικονομικών, αποφασίζουμε: 

Τροποποιούμε την 6481/6/682ε από 29.7.2002 απόφασή- 
μας, από την ημερομηνίας ισχύος της (29.7.2002), ως προς 
την κατανομή του αριθμού των προσώπων που θα απασχο¬ 
ληθούν με σύμβαση μίσθωσης έργου σε ειδικότητες και ως 
προς την δαπάνη πρόσληψης, ως ακολούθως: 

1) Ο αριθμός των (26) ατόμων που θα απασχοληθούν με 
σύμβαση μίσθωσης έργου κατανέμεται κατά ειδικότητα σε: 
13 Ψυχολόγους, 2 Κοινωνιολόγους, 5 Κοινωνικούς Λειτουρ¬ 
γούς και 6 Συνεργάτες Υποστήριξης του Έργου. 

2) Η συνολική δαπάνη που προκαλείται οπό τη σύναψη των 
συμβάσεων μίσθωσης έργου, ανέρχεται στο ποσό των 
342.672,00 ευρώ περίπου και θα καταβάλλεται τμηματικά με 
την πρόοδο του έργου. 

Η προκαλούμενη δαπάνη κατανέμεται κατ’ έτος ως εξής: 
2002 = 99.946,00 ευρώ περίπου, 2003 = 242.726,00 ευρώ 
περίπου και θα βαρύνει τον Κ. Α. Ε. 0871 του προϋπολογισμού 
εξόδων του Υπουργείου Δημόσιας Τάξης Ε.Φ. 43-110 «ΕΛ¬ 
ΛΗΝΙΚΗ ΑΣΤΥΝΟΜΙΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 18884 (3) 

Σύσταση στο Δήμο Πύργου Ν. Ηλείας Νομικού Προσώπου 
με την επωνυμία «Β' Κέντρο Ανοιχτής Προστασίας Ηλι¬ 
κιωμένων Δήμου Πύργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δημοτι¬ 
κός και Κοινοτικός Κώδικας». 

2. Την 241ΓΓ/18.8.1998 (ΦΕΚ939/Β/98) απόφασή μας περί 
«μεταβίβασης αρμοδιοτήτων και παροχή εξουσιοδότησης 
υπογραφής αποφάσεων εγγράφων, ενταλμάτων, κ.λ.π., Με 
εντολή Γενικού Γραμματέα, στο Γενικό Διευθυντή και στους 
προϊσταμένους των υπηρεσιών της Περιφέρειας». 

3. Την 753/2002 απόφαση του Δημοτικού Συμβουλίου Πύρ¬ 
γου, περί σύστασης Νομικού Προσώπου με την επωνυμία «Β' 
Κέντρο Φιλοξενίας Ηλικιωμένων Δήμου Πύργου», αποφασί¬ 
ζουμε: 

1. Συστήνουμε στο Δήμο Πύργου, Νομικό Πρόσωπο με την 
επωνυμία «Β' ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΔΗΜΟΥ ΠΥΡΓΟΥ» (Β' ΚΑΠΗ ΔΗΜΟΥ ΠΥΡΓΟΥ) διεπό¬ 
μενο από τις διατάξεις του άρθρου 203 και των άρθρων 198, 
199 και 200 παρ. 1,3 και 4 του Π.Δ 410/95 το οποίο θα τελεί 
υπό την άμεση εποπτεία του Δήμου. 

Έδρα του νομικού προσώπου ορίζεται ο Δήμος Πύργου και 
μπορεί να στεγαστεί σε οποιαδήποτε ιδιόκτητο, μισθωμένο ή 
παραχωρημένο από το Δήμο Πύργου ή άλλο φορέα ακίνητο. 

2. Σκοπός του Νομικού Προσώπου είναι: 

α) Η παρέμβαση στον τομέα της κοινωνικής και εξωϊδρυ- 
ματικής προστασίας των ηλικιωμένων του Δήμου Πύργου. 

β) Η παροχή κοινωνικής εργασίας όπως φυσιοθεραπείας, 
εργοθεραπεία στα μέλη του. 

γ) Η οργανωμένη ψυχαγωγία (εκδρομές, εκδηλώσεις) για 
τα μέλη του. 

δ) Η επιμόρφωση των μελών του με τη διοργάνωση διαλέ- 
ξων, προγραμμάτων επιμόρφωσης για θέματα τρίτης ηλι¬ 
κίας. 

ε) Η φροντίδα και η δημιουργική απασχόληση των ηλικιω¬ 
μένων. 

στ) Η διαφώτιση και η συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων. 

ζ) Η συνεργασία με άλλα ΚΑΠΗ του Δήμου ή του Ν. Ηλείας 
για εφαρμογή κοινών προγραμμάτων, 
η) Η έρευνα θεμάτων σχετικών με τους ηλικιωμένους, 
θ) Η κινητοποίηση εκπαίδευση και χρησιμοποίηση εθελο¬ 
ντικού προσωπικού που προέρχεται από την περιοχή του Δή¬ 
μου για παροχή εθελοντικής εργασίας στους ηλικιωμένους. 

3. Πόροιτου Νομικού Προσώπου θα είναι: 

α. Η ετήσια επιχορήγηση του κράτους και του Δήμου Πύργου, 
β. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

γ. εισπράξεις από το αντίτιμο των υπηρεσιών, που παρέχει, 
δ. πρόσοδοι από την δίκη του περιουσία που τυχόν απο¬ 
κτήσει, καθώς επίσης και κάθε άλλη νόμιμη πρόσοδος. 

4. Περιουσία του Νομικού Προσώπου: 

Περιουσία του Νομικού Προσώπου. Δεν υφίσταταιτη στιγ¬ 
μή της σύστασης. 

Η κινητή και ακίνητη περιουσία που βρίσκεται στο πρώην 
Δημοτικό Σχολείο Σκαφιδιάς, μετά από τη νόμιμη μεταγραφή 
του στο υποθηκοφυλακείο Πύργου. 

5. Διοίκηση. Το «Β' ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ ΔΗΜΟΥ ΠΥΡΓΟΥ» (Β' ΚΑΠΗ ΔΗΜΟΥ ΠΥΡΓΟΥ» 
διοικείται από εννιαμελές (9) Διοικητικό Συμβούλιο. Τα μέλη 
του Διοικητικού συμβουλίου (τακτικά και αναπληρωματικά) 
διορίζονται από το Δημοτικό Συμβούλιο του Δήμου Πύργου 
και αποτελείται από: 

α) Τον Πρόεδρο του Διοικητικού Συμβουλίου που είναι ο 
εκάστοτε Δήμαρχος, Αντιδήμαρχος ή άλλος αιρετός ή μη 
που ορίζεται από το Δήμαρχο. 

β ) Τρία (3) μέλη του Δημοτικού Συμβουλίου δύο από την 
πλειοψηφία και ένα από την μειοψηφία 
γ)τέσσερις (4) δημότεςκατοίκουςτουΔήμου Πύργου, που 
προτείνει ο Δήμαρχος και πρέπει να έχουν ανάλογη επαγ¬ 
γελματική και κοινωνική δράση και ειδικές γνώσεις για την 
εξυπηρέτηση του σκοπού του Νομικού Προσώπου. 

Τα υπό στοιχεία β, γ, δ μέλη του Διοικητικού Συμβουλίου 
μαζί με τους αναπληρωτές τους ορίζονται από το Δημοτικό 
Συμβούλιο. 

Το Διοικητικό Συμβούλιο αμέσως μετά το διορισμό του, συ¬ 
νεδριάζει και εκλέγει τον Αντιπρόεδρο 
Οι αρμοδιότητες καθενός από αυτούς ορίζονται με από¬ 
φαση του προέδρου του Δ.Σ. σύμφωνα με όσα θα ορίζονται 
στον Κανονισμό Εσωτερικής Λειτουργίας. Η θητεία των με¬ 
λών του Διοικητικού Συμβουλίου του Νομικού Προσώπου 
ακολουθεί τη θητεία του εκάστοτε Δημοτικού Συμβουλίου 
και παρατείνεται μέχρι της εγκαταστάσεως του νέου Διοικη¬ 
τικού Συμβουλίου, το οποίο ορίζεται μέσα στον πρώτο μήνα 
από την εγκατάσταση του Δημοτικού Συμβουλίου. 

Στα μέλη του Διοικητικού Συμβουλίου, εκτός από το Δή¬ 
μαρχο ή τον Αντιδήμαρχο, θα καταβάλλεται αποζημίωση 
για κάθε συνεδρίαση και μέχρι τρεις (3) συνεδριάσεις για 
κάθε μήνα, κατ' εφαρμογή της παρ. 8 άρθρου 203 του Π.Δ. 
410/95. 

Τα θέματα τα σχετικά με τη διοίκηση και τη διαχείριση του 
νομικού προσώπου ρυθμίζονται με ξεχωριστές αποφάσεις 
του Δ.Σ. 

Καθήκοντα γραμματέα ασκεί υπάλληλος του Δήμου που 
ορίζεται έπειτα από σχετική απόφαση του Δ.Σ. 

Ο Κανονισμός διοίκησης και διαχείρισης (άρθρο 198 παρ. 
2 και άρθρο 203 παρ. 5 του Π.Δ. 410/95 ψηφίζεται από το Δη¬ 
μοτικό Συμβούλιο. 


Το Ν.Π.Δ.Δ. εκπροσωπείται ενώπιον των δικαστηρίων και 
κάθε άλλης αρχής από τον Πρόεδρο και απόντος αυτού ή κω- 
λυόμένου από τον Αντιπρόεδρο. 

6. Μισθώσεις χώρων. 

Το Νομικό πρόσωπο μπορεί να μισθώνει κατάλληλους χώ¬ 
ρους τους οποίους θα χρησιμοποιεί για δραστηριότητες που 
υπηρετούν τον σκοπό του. 

7. Κάθε άλλη λεπτομέρεια που δεν προβλέπεται από την 
παρούσα πράξη, ρυθμίζεται με απόφαση του Διοικητικού 
Συμβουλίου σύμφωνα πάντα με την ισχύουσα νομοθεσία. Το 
Νομικό Πρόσωπο καταργείται σύμφωνα με τις διατάξεις του 
Δημοτικού και Κοινοτικού Κώδικα όπως αυτές τροποποιού¬ 
νται και ισχύουν κάθε φορά και κάθε άλλου Νόμου που ρυθ¬ 
μίζει σχετικά θέματα. 

8. Κάλυψη δαπάνης. Από τις διατάξεις της παρούσας από¬ 
φασης προκύπτει δαπάνη σε βάρος του προϋπολογισμού 
του Δήμου, το ύψος της οποίας δεν είναι δυνατό να προσ¬ 
διοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 24 Ιανουάριου 2003 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 18892 (4) 

Σύσταση στο Δήμο Πύργου Ν. Ηλείας Νομικού Προσώπου 
με την επωνυμία «Θεατρικός Οργανισμός Δήμου Πύρ¬ 
γου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δημοτι¬ 
κός και Κοινοτικός Κώδικας». 

2. Την 241ΓΓ/18.8.1998 (ΦΕΚ 939/Β/98) απόφασή μας περί 
«μεταβίβασης αρμοδιοτήτων και παροχή εξουσιοδότησης 
υπογραφής αποφάσεων εγγράφων, ενταλμάτων, κ.λ.π., Με 
εντολή Γ ενικού Γ ραμματέα, στο Γενικό Διευθυντή και στους 
προϊσταμένους των υπηρεσιών της Περιφέρειας». 

3. Την 18195/21.1.2000 απόφασή μας περί σύστασης νομι¬ 
κού προσώπου με την επωνυμία Δημοτικό Θέατρο Πύργου. 

4. Την με αριθμό 663/2002 απόφαση του Δημοτικού Συμ¬ 
βουλίου Πύργου, περί σύστασης νομικού προσώπου με την 
επωνυμία «Θεατρικός Οργανισμός Δήμου Πύργου», αποφα¬ 
σίζουμε: 

1. Συστήνουμε στο Δήμο Πύργου, Νομικό Πρόσωπο με την 
επωνυμία «ΘΕΑΤΡΙΚΟΣ ΟΡΓΑΝΙΣΜΟΣ ΔΗΜΟΥ ΠΥΡΓΟΥ» 
διεπόμενο από τις διατάξεις του άρθρου 203 και των άρθρων 
198,199 και 200 παρ 1,3 και 4 του Π .Δ 410/95 το οποίο θα τε¬ 
λεί υπό την άμεση εποπτείατου Δήμου. 

Έδρατου νομικού προσώπου ορίζεται ο Δήμος Πύργου και 
μπορεί να στεγαστεί σε οποιαδήποτε ιδιόκτητο, μισθωμένο ή 
παραχωρημένο από το Δήμο Πύργου ή άλλο φορέα ακίνητο. 

2. Σκοπός του Νομικού Προσώπου είναι: 

α) Η ανάπτυξη και διάδοση της θεατρικής τέχνης με την πα¬ 
ραγωγή θεατρικών παραστάσεων και άλλων συναφών εκδη¬ 
λώσεων. 

β) Ο προγραμματισμός και η οργάνωση όλων των εκδηλώ¬ 
σεων που πραγματοποιούνται στα θέατρα του Δήμου Πύργου. 

γ) Η διαχείριση κι εκμετάλλευση των θεάτρων του Δήμου 
Πύργου. 

δ) Η σύσταση και λειτουργία θεατρικών ομάδων. 

3. Πόροιτου Νομικού Προσώπου θα είναι: 

α. Η ετήσια επιχορήγηση του κράτους και του Δήμου Πύρ¬ 
γου. 

β. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

γ. εισπράξεις από το αντίτιμο των υπηρεσιών, που παρέχει. 

δ. πρόσοδοι από την δίκη του περιουσία που τυχόν απο¬ 
κτήσει, καθώς επίσης και κάθε άλλη νόμιμη πρόσοδος. 

4. Περιουσία του Νομικού Προσώπου: 

Στο Νομικό πρόσωπο που συστήνεται, ανήκει το αποκλει¬ 
στικό δικαίωμα χρήσης του Ανοικτού Θεάτρου Αγίας Βαρβά¬ 
ρας, του Δημοτικού θεάτρου «Απόλλων», το οποίο εφεξής θα 
διαχειρίζεται ο ΘΕΑΤΡΙΚΟΣ ΟΡΓΑΝΙΣΜΟΣ ΔΗΜΟΥ ΠΥΡΓΟΥ 
και όχι το ΔΗΜΟΤΙΚΟ ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΠΥΡ¬ 
ΓΟΥ στο οποίο είχε αρχικά παραχωρηθεί προς χρήση επίσης 
οποιουδήποτε θεατρικού χώρου κατασκευάζεται ή εκμισθώ¬ 
νεται από το Δήμο Πύργου. 

5. Διοίκηση. Ο «ΘΕΑΤΡΙΚΟΣ ΟΡΓΑΝΙΣΜΟΣ ΔΗΜΟΥ ΠΥΡ¬ 
ΓΟΥ» θα διοικείται από επταμελές (7) Διοικητικό Συμβούλιο. 
Τα μέλη του Διοικητικού Συμβουλίου (τακτικά και αναπληρω¬ 
ματικά) διορίζονται από το Δημοτικό Συμβούλιο του Δήμου 
Πύργου και αποτελείται από: 

α) Τον Πρόεδρο του Διοικητικού Συμβουλίου που είναι ο 
εκάστοτε Δήμαρχος ή άλλος αιρετός ή μη. 

β ) Δύο ( 2 ) μέλη του Δημοτικού Συμβουλίου ένα από την 
πλειοψηφία και ένα από την μειοψηφία 

γ) τέσσερις (4) δημότες κατοίκους του Δήμου Πύργου, που 
ορίζονται από το Δημοτικό Συμβούλιο (τρεις από την πλειο¬ 
ψηφία και ένα από την μειοψηφία) που θα πρέπει να έχουν ανά¬ 
λογη επαγγελματική και κοινωνική δράση και ειδικές γνώσεις 
για την εξυπηρέτηση του σκοπού του Νομικού Προσώπου. 

Τα υπό στοιχεία (β) και (γ) μέλη του Διοικητικού Συμβουλί¬ 
ου μαζί με τους αναπληρωτές τους ορίζονται από το Δημοτι¬ 
κό Συμβούλιο. 

Το Διοικητικό Συμβούλιο αμέσως μετά τον διορισμό του, 
συνεδριάζει και εκλέγει τον Αντιπρόεδρο 

Οι αρμοδιότητες καθενός από αυτούς ορίζονται με από¬ 
φαση του προέδρου του Δ.Σ. σύμφωνα με όσα ορίζονται 
στον Κανονισμό Εσωτερικής Λειτουργίας. Η θητεία των με¬ 
λών του Διοικητικού Συμβουλίου του Νομικού Προσώπου 
ακολουθεί τη θητεία του εκάστοτε Δημοτικού Συμβουλίου 
και παρατείνεται μέχρι της εγκαταστάσεως του νέου Διοικη¬ 
τικού Συμβουλίου, το οποίο ορίζεται μέσα στον πρώτο μήνα 
από την εγκατάσταση του Δημοτικού Συμβουλίου. 

Στα μέλη του Διοικητικού Συμβουλίου, εκτός από τον Δή¬ 
μαρχο ή τον Αντιδήμαρχο, θα καταβάλλεται αποζημίωση για 
κάθε συνεδρίαση και μέχρι τρεις (3) συνεδριάσεις για κάθε 
μήνα, κατ' εφαρμογή της παρ.8 άρθρου 203 του Π.Δ. 410/95. 

Τα θέματα τα σχετικά με τη διοίκηση και τη διαχείριση του 
νομικού προσώπου ρυθμίζονται με ξεχωριστές αποφάσεις 
του Δ.Σ. 

Καθήκοντα γραμματέα ασκεί υπάλληλος του Δήμου που 
ορίζεται έπειτα από σχετική απόφαση του Δ.Σ. 

Ο Κανονισμός διοίκησης και διαχείρισης (άρθρο 198 παρ. 
2 και άρθρο 203 παρ 5του Π.Δ. 410/95 ψηφίζεται από το Δη¬ 
μοτικό Συμβούλιο 

Το Ν.Π.Δ.Δ. εκπροσωπείται ενώπιον των δικαστηρίων και 
κάθε άλλης αρχής από τον Πρόεδρο και απόντος αυτού ή κω- 
λυόμένου από τον Αντιπρόεδρο. 

6. Μισθώσεις χώρων. 

Το Νομικό πρόσωπο μπορεί να μισθώνει κατάλληλους χώ¬ 
ρους τους οποίους θα χρησιμοποιεί για δραστηριότητες που 
υπη ρετο ύν τον σκοπό το υ. 

7. Κάθε άλλη λεπτομέρεια που δεν προβλέπεται από την 
παρούσα πράξη, ρυθμίζεται με απόφαση του Διοικητικού 
Συμβουλίου σύμφωνα πάντα με την ισχύουσα νομοθεσία. Το 
Νομικό Πρόσωπο καταργείται σύμφωνα με τις διατάξεις του 
Δημοτικού και Κοινοτικού Κώδικα όπως αυτές τροποποιού¬ 
νται και ισχύουν κάθε φορά και κάθε άλλου Νόμου που ρυθ¬ 
μίζει σχετικά θέματα. 

8. Κάλυψη δαπάνης. Από τις διατάξεις της παρούσας από¬ 
φασης προκύπτει δαπάνη σε βάρος του προϋπολογισμού 
του Δήμου, το ύψος της οποίας δεν είναι δυνατό να προσ¬ 
διοριστεί. 

9. Με την έναρξη λειτουργίας του συσταθέντος νομικού 
προσώπου καταργείταιτο νομικό πρόσωπο του δήμου με την 


επωνυμία «Δημοτικό Θέατρο Πύργου», που είχε συσταθεί με 
τηναριθμ. 18195/21.1.2000 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 24 Ιανουάριου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

Αριθ. 245 (5) 

Σύσταση στο Δήμο Πύργου Ν. Ηλείας Νομικού Προσώπου 
με την επωνυμία «Χορωδία Δήμου Πύργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δημοτι¬ 
κός και Κοινοτικός Κώδικας». 

2. Την 241ΓΓ/18.8.1998 (ΦΕΚ939/Β/98) απόφασή μας περί 
«μεταβίβασης αρμοδιοτήτων και παροχή εξουσιοδότησης 
υπογραφής αποφάσεων εγγράφων, ενταλμάτων, κ.λ.π., Με 
εντολή Γ ενικού Γ ραμματέα, στο Γ ενικό Διευθυντή και στους 
προϊσταμένους των υπηρεσιών της Περιφέρειας». 

3. Την 765/2002 απόφαση του Δημοτικού Συμβουλίου Πύρ¬ 
γου, περί σύστασης νομικού προσώπου με την επωνυμία «Χο¬ 
ρωδία Δήμου Πύργου», αποφασίζουμε: 

1. Συστήνουμε στο Δήμο Πύργου, Νομικό Πρόσωπο με την 
επωνυμία «ΧΟΡΩΔΙΑ ΔΗΜΟΥ ΠΥΡΓΟΥ» διεπόμενο από τις 
διατάξεις του άρθρου 203 και των άρθρων 198,199 και 200 
παρ 1,3 και 4 του Π.Δ. 410/95 το οποίο θα τελεί υπό την άμε¬ 
ση εποπτεία του Δήμου. 

Εδρα του νομικού προσώπου ορίζεται ο Δήμος Πύργου. 
Μπορεί όμως να στεγαστεί σε οποιαδήποτε ιδιόκτητο, μι¬ 
σθωμένο ή παραχωρημένο από το Δήμο Πύργου ή άλλο φο¬ 
ρέα ακίνητο. 

2. Σκοπός του Νομικού Προσώπου είναι: 

α.) Η οργάνωση, διαχείριση και λειτουργία χορωδιακών 
τμημάτων εντός των ορίων του Δήμου Πύργου. 

β) Η συμμετοχή σε εκδηλώσεις του Δήμου και άλλων φο¬ 
ρέων εντός και εκτός του Νομού και η έξοδος στην αλλοδα¬ 
πή, κατόπιν προκλήσεως κάποιου φορέα. 

3. Πόροι του Νομικού Προσώπου θα είναι: 

α. Η ετήσια επιχορήγηση του κράτους και του Δήμου Πύρ¬ 
γου. 

β. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες, 

γ. εισπράξεις από το αντίτιμο των υπηρεσιών, που παρέχει 
(όπου επιτρέπεται), 

δ. πρόσοδοι από την δίκη του περιουσία που τυχόν απο¬ 
κτήσει, καθώς επίσης και κάθε άλλη νόμιμη πρόσοδος. 

4. Περιουσία του Νομικού Προσώπου 

Δεν υφίσταται. 

5. Διοίκηση. 

«Η ΧΟΡΩΔΙΑ ΔΗΜΟΥ ΠΥΡΓΟΥ» θα διοικείται από επταμε¬ 
λές (7) Διοικητικό Συμβούλιο. Τα μέλη του Διοικητικού Συμ¬ 
βουλίου (τακτικά και αναπληρωματικά) διορίζονται από το 
Δημοτικό Συμβούλιο του Δήμου Πύργου. 

Το Διοικητικό Συμβούλιο αποτελείται από: 

α) Τον Πρόεδρο του Διοικητικού Συμβουλίου που είναι ο 
εκάστοτε Δήμαρχος ή αντιδήμαρχος άλλος αιρετός ή μη. 

β ) δύο ( 2 ) μέλη του Δημοτικού Συμβουλίου ένα από την 
πλειοψηφία και ένα από την μειοψηφία 

γ ) τέσσερις (4) δημότες κατοίκους του Πύργου, που ορί¬ 
ζονται από το Δημοτικό Συμβούλιο (τρεις από την πλειοψη¬ 
φία και ένα από την μειοψηφία) που θα πρέπει να έχουν ανά- 

λογη επαγγελματική και κοινωνική δράση και ειδικές γνώσεις 
για την εξυπηρέτηση του σκοπού του Νομικού Προσώπου. 

Τα υπό στοιχεία β' και γ' μέλη του Διοικητικού Συμβουλίου 
μαζί με τους αναπληρωτές τους ορίζονται από το Δημοτικό 
Συμβούλιο. 

Το Διοικητικό Συμβούλιο αμέσως μετά τον διορισμό του, 
συνεδριάζει και εκλέγει τον Αντιπρόεδρο 

Οι αρμοδιότητες καθενός από αυτούς ορίζονται με από¬ 
φαση του προέδρου του Δ.Σ. σύμφωνα και με όσα θα ορίζο¬ 
νται στον Κανονισμό Εσωτερικής Λειτουργίας. Η θητεία των 
μελών του Διοικητικού Συμβουλίου του Νομικού προσώπου 
ακολουθεί τη θητεία του εκάστοτε Δημοτικού Συμβουλίου 
και παρατείνεται μέχρι της εγκαταστάσεως του νέου Διοικη¬ 
τικού Συμβουλίου, το οποίο ορίζεται μέσα στον πρώτο μήνα 
από την εγκατάσταση του Δημοτικού Συμβουλίου. 

Στα μέλη του Διοικητικού Συμβουλίου, εκτός από τον Δή¬ 
μαρχο ή τον Αντιδήμαρχο, θα καταβάλλεται αποζημίωση για 
κάθε συνεδρίαση και μέχρι τρεις (3) συνεδριάσεις για κάθε 
μήνα, κατ’ εφαρμογή της παρ. 8 άρθρου 203 του Π.Δ. 410/95. 

Τα θέματα τα σχετικά με τη διοίκηση και τη διαχείριση του 
νομικού προσώπου ρυθμίζονται με ξεχωριστές αποφάσεις 
του Δ.Σ. 

Καθήκοντα γραμματέα ασκεί υπάλληλος του Δήμου που 
ορίζεται έπειτα από σχετική απόφαση του Δ.Σ. 

Ο Κανονισμός διοίκησης και διαχείρισης (άρθρο 198 παρ. 
2 και άρθρο 203 παρ 5 του Π.Δ 410/95 ψηφίζεται από το Δη¬ 
μοτικό Συμβούλιο. 

Το Ν.Π.Δ.Δ. εκπροσωπείται ενώπιον των δικαστηρίων και 
κάθε άλλης αρχής από τον Πρόεδρο και απόντος αυτού ή κω- 
λυόμένου από τον Αντιπρόεδρο. 

6. Μισθώσεις χώρων. 

Το Νομικό πρόσωπο μπορεί να μισθώνει κατάλληλους χώ¬ 
ρους τους οποίους θα χρησιμοποιεί για δραστηριότητες που 
υπηρετούν τον σκοπό του. 

7. Κάθε άλλη λεπτομέρεια που δεν προβλέπεται από την 
παρούσα πράξη, ρυθμίζεται με απόφαση του Διοικητικού 
Συμβουλίου σύμφωνα πάντα με την ισχύουσα νομοθεσία. Το 
Νομικό Πρόσωπο καταργείται σύμφωνα με τις διατάξειςτου 
Δημοτικού και Κοινοτικού Κώδικα όπως αυτές τροποποιού¬ 
νται και ισχύουν κάθε φορά και κάθε άλλου Νόμου που ρυθ¬ 
μίζει σχετικά θέματα. 

8. Κάλυψη δαπάνης. 

9. Από τις διατάξεις της παρούσας απόφασης προκύπτει 
δαπάνη σε βάρος του προϋπολογισμού του Δήμου, το ύψος 
της οποίας δεν είναι δυνατό να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 24 Ιανουάριου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 18904/2002 (6) 

Σύσταση στο Δήμο Πύργου Ν. Ηλείας Νομικού Προσώπου 
με την επωνυμία «Παιδικοί Σταθμοί Δήμου Πύργου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/95 «Δημοτι¬ 
κός και Κοινοτικός Κώδικας». 

2. Την 241ΓΓ/18.8.1998 (ΦΕΚ 939/Β/98) απόφασή μας περί 
«μεταβίβασης αρμοδιοτήτων και παροχή εξουσιοδότησης 
υπογραφής αποφάσεων εγγράφων, ενταλμάτων, κ.λ.π., Με 
εντολή Γενικού Γ ραμματέα, στο Γενικό Διευθυντή και στους 
προϊσταμένους των υπηρεσιών της Περιφέρειας». 

3. Τις 4490/2.4.2001,4491/2.4.2001 και 4492/2.4.2001 απο¬ 
φάσεις μας περί σύστασης νομικών προσώπων με την επω¬ 


νυμία Α' Παιδικός Σταθμός Πύργου, Β' Παιδικός Σταθμός 
Πύργου και Γ Παιδικός Σταθμός Πύργου, αντίστοιχα. 

4. Την 659/2002 απόφαση του Δημοτικού Συμβουλίου Πύρ¬ 
γου, περί σύστασης νομικού προσώπου με την επωνυμία 
«Παιδικοί Σταθμοί Πύργου», αποφασίζουμε: 

1. Συστήνουμε στο Δήμο Πύργου, Νομικό Πρόσωπο με την 
επωνυμία «Παιδικοί Σταθμοί Δήμου Πύργου», σύμφωνα με 
τις διατάξεις του άρθρου 203 του Π.Δ. 410/95 «Δ.Κ.Κ.», το 
οποίο προέρχεται από τη συγχώνευση των Α', Β' και Γ Παιδι¬ 
κών Σταθμών Πύργου, με έδρα τον Πύργο. 

2. Σκοπός του Νομικού Προσώπου είναι: 

• Η καθημερινή φύλαξη, φροντίδα, διατροφή, διαπαιδα¬ 
γώγηση και ψυχαγωγία των νηπίων και εργαζομένων γονέων. 

• Η πολύπλευρη νοητική, συναισθηματική, κοινωνική ψυ¬ 
χοσωματική ανάπτυξη των παιδιών. 

• Η προπαρασκευή για τη φυσιολογική μετάβαση του παι¬ 
διού από την οικογενειακή ζωή στο σχολικό περιβάλλον. 

3. Διοίκηση του Νομικού προσώπου. 

Το Διοικητικό Συμβούλιο του Ν.Π.Δ.Δ. αποτελείται από: 

• Το Δήμαρχο, ή τον αντιδήμαρχο ή άλλο μέλος αιρετό ή 
μη που ορίζει ο Δήμαρχος, ως Πρόεδρο. 

• Δύο Δημοτικούς Συμβούλους, έναν από την πλειοψηφία 
και έναν από τη μειοψηφία. 

• Τέσσερις Δημότες με πείρα και σχετικές με το αντικείμε¬ 
νο γνώσεις, έκτων οποίων οι τρεις προτείνονται από την πλει¬ 
οψηφία και ένας από τη μειοψηφία. 

4. Πόροι του Νομικού Προσώπου είναι: 

• Η ετήσια επιχορήγηση του Υπουργείου Εσωτερικών Δη¬ 
μόσιας Διοίκησης και Αποκέντρωσης, όπως προσδιορίζεται 
από τις διατάξεις του άρθρου 12 του νόμου 2880/2001. 

• Οι είδους εισφορές, δωρεές, κληρονομιές και κληροδο¬ 
σίες. 

• Οιπρόσοδοι από την περιουσία του. 

• Τα έσοδα από το αντίτιμο των πραγμάτων ή υπηρεσιών 
που παρέχειτο Νομικό Πρόσωπο. 

• Έσοδα από κάθε άλλη πηγή. 

5. Περιουσία του Νομικού Προσώπου είναι: 

• Η κινητή και ακίνητη περιουσία που έχουν μέχρι σήμερα 
οι Α', Β' και Γ' παιδικοί σταθμοί Πύργου. 

• Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία μέχρι σήμερα 
χρησιμοποιούνται από τα υπάρχοντα Νομικά Πρόσωπα, με 
την επιφύλαξη των περί κληρονομιών, κληροδοσιών και δω¬ 
ρεών διατάξεων. 

6. Το Νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του Δ.Σ και όταν αυ¬ 
τός απουσιάζει ή κωλύεται από τον Αντιπρόεδρο. 

7. Για την ρύθμιση των θεμάτων Διοίκησης- Διαχείρισης - 
Λειτουργίας του Οργανισμού Εσωτερικής Υπηρεσίας του 
Νομικού Προσώπου, εκδίδονται κανονισμοί, σύμφωνα με τις 
κείμενες διατάξεις. 

• Ο κανονισμός διοίκησης και διαχείρισης (άρθρο 198 πα¬ 
ράγραφος 2 και άρθρο 203, παράγραφος 5του Π.Δ. 410/95), 
ψηφίζεται από το Δημοτικό Συμβούλιο. 

• Ο κανονισμός Λειτουργίας, καθώς και ο Οργανισμός 
Εσωτερικής Υπηρεσίας του Νομικού Προσώπου, εκδίδονται 
από αυτό και απαιτείται, σύμφωνη γνώμη και του Δημοτικού 
Συμβουλίου. 

8. Η θητεία του Δ.Σ. ακολουθεί τη θητεία του εκάστοτε Δημο¬ 
τικού Συμβουλίου και παρατείνεται μέχρι της εγκαταστάσεως 
του νέου Διοικητικού Συμβουλίου, το οποίο ορίζεται μέσα στον 
πρώτο μήνα από την εγκατάσταση του Δημοτικού Συμβουλίου. 
Ο Αντιπρόεδρος του Δ.Σ. του Νομικού Προσώπου, ορίζεται 
από τα μέλη του Δ.Σ. και ασκεί τα καθήκοντα του Προέδρου, 
όταν αυτός απουσιάζει ή κωλύεται. Η αντικατάσταση μελών 
του Δ.Σ. γίνεται με απόφαση του Δημοτικού Συμβουλίου. 

9. Κάλυψη δαπάνης. Από τις διατάξεις της παρούσας από¬ 
φασης προκύπτει δαπάνη σε βάρος του προϋπολογισμού 
του Δήμου, το ύψος της οποίας δεν είναι δυνατό να προσ¬ 
διοριστεί. 

10. Από τη δημοσίευση της παρούσας, το νέο νομικό πρό¬ 
σωπο στο οποίο συγχωνεύονται οι παιδικοί σταθμοί υποκαθι- 
στά αυτοδικαίως και χωρίς καμία άλλη διατύπωση, σε όλα εν 
γένει τα δικαιώματα και τις υποχρεώσεις των συγχωνευθέ- 
ντων νομικών προσώπων εξομοιούμενο με καθολικό διά¬ 
δοχο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 24 Ιανουάριου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

(7) 

Απόκτηση της Ελληνικής ιθαγένειας από την ομογενή Γιαλή 
Νίνατου Ιωάννη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Με την 39/24.1.2003 απόφαση του Γεν .Γραμματέα της Πε¬ 
ριφέρειας Δυτικής Ελλάδος γίνεται δεκτή η από 5.4.2001 αί¬ 
τηση της ομογενούς Γιαλή Νίνας του Ιωάννου και της Μα¬ 
ρίας, που γεννήθηκε το έτος 1977 στο Κρεμενίβκα Ντόνιετσκ 
Ουκρανίας,κατόχου διαβατηρίου αριθ. ΚΟ 649898, κατοίκου 
Πατρών, οδός Πανεπιστημίου 116, περί αποκτήσεως της Ελ¬ 
ληνικής Ιθαγένειας σύμφωνα με τις διατάξεις του άρθρου 1 
του Ν. 2790/2000 όπως τροποποιήθηκε με τις όμοιες του άρ¬ 
θρου 76του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

( 8 ) 

Απόκτηση της Ελληνικής ιθαγένειας από τον ομογενή Ουνά- 
νωβ Καρεν του Νικολάι και της Άνζελα (Ουηαηον Κβγθπ 
του ΝίΚοΙαί καιτης Απ]θΙ3). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την 2209/16.1.2003 απόφαση του Γενικού Γραμματέα 
της περιφέρειας Θεσσαλίας γίνεται αποδεκτή η από 
31.7.2002 αίτηση του ομογενούς ΟΥΝΑΝΩΒ ΚΑΡΕΝ ΤΟΥ ΝΙ- 
ΚΟΛΑΙ ΚΑΙ ΤΗΣ ΑΝΖΕΛΑ (ΟΙΙΝΑΝΟν ΚΑΡΕΝ ΤΟΥ ΝΙΚΟΙΑΙ 
ΚΑΙ ΤΗΣ ΑΝύΕΙΑ) περί απόκτησης της ελληνικής Ιθαγένειας 
και του εξελληνισμού του επωνύμου του από ΟΥΝΑΝΩΒ 
(ΟυΝΑΝΟΝ/) σε ΟΥΝΑΝΙΔΗ και του ονόματος του από ΚΑ¬ 
ΡΕΝ (ΚΑΡΕΝ) σε ΚΑΡΕΝ σύμφωνα με τις διατάξεις του Ν. 
2790/2000 όπως τροποποιήθηκαν και ισχύουν με το άρθρο 
76 του Ν. 2910/2001. 

Με εντολή Γ ενικού Γ ραμματέα Περιφέρειας 
Ο Αναπληρωτής Δ/ντής 

I. ΤΖΙΜΟΥΛΗΣ 

-Φ- 

(9) 

Απόκτηση της Ελληνικής ιθαγένειας από τον ομογενή 
ΑμπγκαριάνΑλεξάντρτου Αρτεμ καιτηςΑζνεφ (ΑόρΗπαη 
ΑΙθΧΗηάΓθ) του ΑγΙθπί και της Αζηοί). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Με την 1843/16.1.2003 απόφαση του Γενικού Γραμματέα 
της περιφέρειας Θεσσαλίας γίνεται αποδεκτή η από 3.9.2002 
αίτηση του ομογενούς ΑΜΠΓΚΑΡΙΑΝ ΑΛΕΞΑΝΤΡ ΤΟΥ ΑΡ¬ 
ΤΕΜ ΚΑΙ ΤΗΣ ΑΖΝΕΦ (ΑΒΟΑΡΙΑΝ ΑΙΕΧΑΝϋΡΕ ΤΟΥ ΑΡΤΕΜ 
ΚΑΙ ΤΗΣ ΑΖΝΕΡ) περί απόκτησης της ελληνικής Ιθαγένειας 
και του εξελληνισμού του επωνύμου του από ΑΜΠΓΚΑΡΙΑΝ 
(ΑΒΟΑΡΙΑΝ) σεΑΜΠΓΑΡΙΑΝ και του ονόματοςτου από ΑΛΕ¬ 


ΞΑΝΤΡ (ΑΙΕΧΑΝϋΡΕ) σε ΑΛΕΞΑΝΔΡΟ σύμφωνα με τις δια¬ 
τάξεις του Ν. 2790/2000 όπως τροποποιήθηκαν και ισχύουν 
με το άρθρο 76 του Ν. 2910/2001. 

Με εντολή Γενικού Γραμματέα Περιφέρειας 

Ο Αναπληρωτής Δ/ντής 

I. ΤΖΙΜΟΥΛΗΣ 

-Φ- 

Αριθ. 280 (10) 

Τροποποίηση Συστατικής Πράξης Δημοτικής Επιχείρησης 

Δήμου ΠαξώνΝ. Κέρκυρας με την επωνυμία «Αναπτυξια¬ 
κή Επιχείρηση Παξών» (ΑΝ.ΠΑ.). 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 278 παρ. 1 του Π. Δ/τος410/95 
(Δ.Κ.Κ.) όπωςαντικαταστάθηκανμεπςόμοιεςτου άρθρου 11 
παρ. 23του Ν. 2503/97. 

2. Την αριθμ. 25027/9.4.1984 απόφαση του Υπουργού 
Εσωτερικών (ΦΕΚ 244/10.4.1984 τεύχος Β') 

3. Τηναρίθμ. 2198/13.6.2001 απόφασή μας περί σύστασης 
Αναπτυξιακής Επιχείρησης Δήμου Παξών. 

4 . Την αρίθμ. 7-146/2001 απόφαση Δ.Σ. Δήμου Παξών πε¬ 
ρί τροποποίησης του άρθρου 5 της Συστατικής πράξης της 
Δημοτικής Επιχείρησης (ΑΝ.ΠΑ) 

5 . Την αριθ. 12321/13.7.2000 (ΦΕΚ 883/Β/18.7.2000) από¬ 
φαση της Γενικής Γραμματέως της Π.Ι Ν. περί μεταβίβασης 
αρμοδιοτήτων και παροχής εξουσιοδότησης υπογραφής «Με 
Εντολή Γ ενικού Γ ραμματέα Περιφέρειας». 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπολο¬ 
γισμού ούτε του προϋπολογισμού του οικείου Ο.Τ.Α., αποφα¬ 
σίζουμε: 

Την τροποποίηση του άρθρο 5 της 2198/13.6.2001 απόφα¬ 
σής μας δημοσιεύθηκε στο ΦΕΚ 848/Β74.7.2001, περί σύ¬ 
στασης Αναπτυξιακής Επιχείρησης Δήμου Παξών με την 
επωνυμία «Αναπτυξιακή Παξών» (ΑΝ.ΠΑ) ως εξής: 

Η επιχείρηση διοικείται από επταμελές (7) Διοικητικό Συμ¬ 
βούλιο, τα μέλη του οποίου ορίζονται μαζί με τους αναπλη¬ 
ρωτές τους, από το Δημοτικό Συμβούλιο. Από τα μέλη αυτά 
τουλάχιστον δύο είναι αιρετοί εκπρόσωποιτου Δήμου,έκτων 
οποίων το ένα προέρχεται από τη μειοψηφία ένα είναι εκ¬ 
πρόσωπος των εργαζομένων στην επιχείρηση, (αν αυτή απα¬ 
σχολεί περισσότερους από είκοσι εργαζομένους) και ένας εί¬ 
ναι εκπρόσωπος κοινωνικού φορέα της περιοχής και συγκε¬ 
κριμένα του Εμπορικού Συλλόγου Παξών: 

Τα υπόλοιπα μέλη είναι Δημότες ή κάτοικοιτου Δήμου Πα¬ 
ξών που έχουν πείρα ή γνώσεις σχετικές με το αντικείμενο 
της Επιχείρησης. 

Κατάτα λοιπά ισχύει η αρίθμ. 2198/13.6.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΙΑΝΝΗΣ ΠΕΤΣΙΟΣ 

-Φ- 

Αριθ. 120 (11) 

Κατάργηση και σύσταση νομικών προσώπων στο δήμο 
Πλατέος Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 και του Ν. 2539/97. 

2. Τις διατάξεις του άρθρου 203 του Δ.Κ.Κ. (Π.Δ. 410/95). 

3. Τις διατάξεις του άρθρου 5 του 1894/1990. 

4. Τις διατάξεις του άρθρου 27 των Ν. 2081/92 (Φ.Ε.Κ. 
154/Τ.Α710.9.92). 

5. Την 2539/15.4.1999 (ΦΕΚ 436/Β/1999) απόφασή μας, με 
την οποία συστάθηκαν οκτώ (8) νομικά πρόσωπα στο δήμο 
Πλατέος, ένα από τα οποία είναι και αυτό με την επωνυμία 
«Σχολική Επιτροπή Δημοτικού Σχολείου - Νηπιαγωγείου 
Πλατέος». 

6. Την 228/2002 απόφαση του δημοτικού συμβουλίου Πλα¬ 
τέος Ν. Ημαθίας, σχετικά με την κατάργηση του νομικού προ¬ 
σώπου «Σχολική Επιτροπή Δημοτικού Σχολείου -Νηπιαγω¬ 
γείου Πλατέος» και τη σύσταση ίδιων νομικών προσώπων με 
την επωνυμία α) «Σχολική Επιτροπή Δημοτικού Σχολείου 
Πλατέος» και β) «Σχολική Επιτροπή Νηπιαγωγείου Πλατέος». 

7. Την 5631/26.7.2000 (ΦΕΚ 1339/Β/2000) απόφαση του Γε¬ 
νικού Γραμματέα Περιφέρειας Κεντρικής Μακεδονίας σχετι¬ 
κά με τη μεταβίβαση του δικαιώματος υπογραφής «με εντο¬ 
λή Γενικού Γραμματέα Περιφέρειας», αποφασίζουμε: 

Νομιμοποιούμε την 228/2002 απόφαση του δημοτικού 
συμβουλίου Πλατέος Ν. Ημαθίας με την οποία: 

Α) Καταργεί τα νομικό πρόσωπο με την επωνυμία «Σχολική 
Επιτροπή Δημοτικού Σχολείου - Νηπιαγωγείου Πλατέος» που 
συστάθηκε με την αριθ. 2539/15.4.1999 (ΦΕΚ 436/Β/1999) 
απόφασή μας. 

Β) 1. Συνιστά ίδια νομικά πρόσωπα με την με την επωνυμία 
α) «Σχολική Επιτροπή Δημοτικού Σχολείου Πλατέος» και β) 
«Σχολική Επιτροπή Νηπιαγωγείου Πλατέος». 

2. Σκοπός των ανωτέρω νομικών προσώπων είναι: 

α) η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λ.π. 

β) η εκτέλεση μικρών έργων για επισκευή και συντήρηση 
των διδακτηρίων. 

γ) η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

δ) η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία τους και γενικότερα 
ηλήψη όλωντων μέτρωνπου κρίνονται αναγκαία για την στή¬ 
ριξη της διοικητικής λειτουργίας των Σχολικών μονάδων. 

3. Πόροι των νομικών προσώπων είναι: 

α) Η ετήσια επιχορήγηση του δήμου Πλατέος. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδο¬ 
σίες κ.λ.π. 

δ) Εισπράξεις από αντίτιμο των παρεχομένων πραγμάτων 
ή υπηρεσιών. 

ε) Πρόσοδοι από την περιουσία του (ακίνητη - κινητή). 

4. Έκαστο νομικό πρόσωπο εκπροσωπείται στα δικαστήρια 
και σε κάθε δημόσια αρχή ως και σε Τράπεζες, Ν.Π.Δ.Δ. & 
Ν.Π.Ι.Δ. από τον Πρόεδρό του και όταν αυτός απουσιάζει ή 
κωλύεται από τον Αντιπρόεδρο, ή τον οριζόμενο με απόφαση 
του διοικητικού του συμβουλίου. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της παρούσας δεν προκαλείται δαπάνη 
σε βάρος του προϋπολογισμού του δήμου Πλατέος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 21 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


( 12 ) 

Απόκτηση της Ελληνικής ιθαγένειας από τον ομογενής 
Μπαζαντζι Ιγκορτου Βίκτορ καιτηςΛιουμποβ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Μετην 18011/7.1.2003 Απόφαση του Γενικού Γραμματέα της 
Περιφέρειας Κρήτης που εκδόθηκε σύμφωνα με τις διατάξεις 
του άρθρου 1 του Ν. 2790/2000 (ΦΕΚ24/τ.Α'/16.2.2000), «Απο¬ 
κατάσταση των παλιννοστούντων ομογενών από την τέως Σο¬ 
βιετική Ένωση και άλλες διατάξεις», όπως αυτό τροποποιήθη¬ 
κε με το άρθρο 76 του Ν. 2910/2001 (ΦΕΚ91/τ.Α'/72.5.2001), 
«Είσοδος και παραμονή αλλοδαπών στην Ελληνική Επικράτεια 
- Κτήση της Ελληνικής Ιθαγένειας με πολιτογράφηση και άλλες 
διατάξεις», γίνεται δεκτή η από 11.6.2001 αίτηση, περί αποκτή- 
σεως της Ελληνικής Ιθαγένειας, του ομογενή ΜΠΑΖΑΝΤΖΙ 
ΙΓΚΟΡτου ΒΙΚΤΟΡ και της ΛΙΟΥΜΠΟΒ, μεημερομ. Γέννησης: 
21.8.1968, στην Ουκρανία. 

Ο Γενικός Γραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 249 (13) 

Μεταβίβαση κυριότητας κοινοχρήστων εποικιστικών εκτά¬ 
σεων του αγρ/τος Τερόβου στο Δήμο Αγίου Δημητρίου, 
Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1 .Τις διατάξεις των άρθρων: 

α) 164 και 197του Αγροτικού Κώδικα (Φ.Ε.Κ. Τ.Α.342/1949) 
β) 15του Ν.Δ.216/1973 (Φ.Ε.Κ. Τ.Α.271/1973) 
γ) 23 του από 27 Ιουνίου και 14 Ιουλίου 1945 Β.Δ. περίεκτε- 
λέσεωςτου Νόμου «περί Αγροτικού Κτηματολογίου» 
δ) 3 και 6 του Ν. 2218/94 «Περί ιδρύσεως Νομαρχιακής Αυ¬ 
τοδιοίκησης, τροποποίησης διατάξεων για την πρωτοβάθμια 
αυτοδιοίκηση και την περιφέρεια και άλλες διατάξεις». 

ε) 10 παρ.δτου Ν. 2503/97 «Περί διοίκησης, οργάνωσης, 
στελέχωσης της Περιφέρειας, ρύθμισης θεμάτων για τηνΤο- 
πική Αυτοδιοίκηση και άλλες διατάξεις». 

2. Το Β.Δ. 709/70 «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων». 

3. Τα κτηματολογικά στοιχεία της Οριστικής διανομής του 
αγρ/τος Τερόβου, έτους 1954. 

4. Την 248/2003 απόφαση του Νομάρχη Ιωαννίνων, σχετικά 
μετην σημείωση μεταβολής στα κτηματολογικά στοιχεία του 
ανωτέρω αγρ/τος, αποφασίζουμε: 

1. Μεταβιβάζουμε κατά πλήρες δικαίωμα κυριότητας, χω¬ 
ρίς τίμημα, στο Νομικό πρόσωπο του Δήμου Αγίου Δημητρί¬ 
ου την κατωτέρω κοινόχρηστη Εποικιστική έκταση: 

Πίναξ 7ος - Δάση Κοινά 

- Τεμάχιο 592α, εμβαδού 439.187τ.μ. (Δάση - Κοινά). 

2. Σημειώνουμε στα κτηματολογικά στοιχεία της διανομής 
του αγρ/τος Τερόβου Ιωαννίνων τις μεταβολές που επέρχο¬ 
νται μετηνπαρούσα απόφαση, εγγράφονταςτο ανωτέρω τε¬ 
μάχιο στο Δήμο Αγίου Δημητρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 29 Ιανουάριου 2003 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθ. 451 (14) 

Καθιέρωση υπερωριακής εργασίας κατά τις Κυριακές και 
εξαιρέσιμες ημέρες εργασίας κατά τις νυκτερινές ώρες 
Κυριακών και εξαιρέσιμων, από 1.1.2003 μέχρι 
31.12.2003 για το προσωπικό της Νομαρχιακής Αυτοδιοί¬ 
κησης Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
1. Τις διατάξεις: 

α) του Π.Δ. 30/1996 « Κώδικας Νομαρχιακής Αυτοδιοίκη¬ 
σης». 

β) των άρθρων 29του Ν. 2683/99,15του Ν. 2592/98 και 25 
παρ. 7του Ν. 2738/99. 

γ) του άρθρου 3 του Π. Δ .402/2001 «Μισθοδοσία του πά- 
σης φύσεως προσωχικού των Νομαρχιακών Αυτοδιοική¬ 
σεων.» 

2. Τις ειδικές έκτακτες υπηρεσιακές ανάγκες που παρου¬ 
σιάζονται (χιονοπτώσεις, πλημμύρες, πυρκαγιές,διεκπεραί¬ 
ωση διοικητικών θεμάτων της υπηρεσίας για την αντιμετώπι¬ 
ση των οποίων απασχολούνται οι υπάλληλοι τον Τεχνικού 
Εξοπλισμού, οι οδηγοί όλων των υπηρεσιών, οι υπάλληλοι 
του Γ ραφείου Νομάρχη, οι υπάλληλοι του Τμήματος Π Σ Ε Α, 
καθώς και οι υπάλληλοι άλλων υπηρεσιών που αχοσχολούνι- 
αι για το σκοπό αυτό πέραν του ωραρίου σε 24ωρη βάση και 
με εργασία σε νυκτερινές ώρες, ημέρες αργίας και Κυριακές. 

3. Το γεγονός ότι για την αντιμετώπιση των παραχώνω ανα¬ 
γκών, καθώς και κάβε έκτακτων υπηρεσιακών αναγκών που 
προκύπτουν,επιβάλλεται το προσωπικό της Ν. Α. Φθιώτιδας 
να απασχολείται υπερωριακά καθώς και τις Κυριακές και 
εξαιρέσιμες. 

4. Την εγγεγραμμένη στον προϋπολογισμό της Ν. Α. Φθιώ¬ 
τιδας Οικ. Έτους 2003 δαπάνη, αποφασίζουμε: 

Εγκρίνουμε την παροχή υπερωριακής εργασίας στους 
υπαλλήλους της Ν. Α. Φθιώτιδας από 1.1.2003 μέχρι 


1.12.2003, ως κατωτέρω: 



Σύνολο 

Σύνολο 

Σύνολο ωρών Α 

Εγγεγραμμένη 

υπηρετούντων 

προτεινομένων 

και Β'εξαμήνου 

πίστωση 

Υπαλλήλων κατά 

υπαλλήλων 

Κατηγορία 


Π Ε124 

25 



ΤΕ 47 

15 



ΔΕ 204 

55 



ΥΕ 34 

5 



Σύνολο 409 

100 

32.800 

68.000 ΕΥΡΩ 


Η ονομαστική κατάσταση και η κατανομή κατά είδος (απο¬ 
γευματινής, νυκτερινής, εξαιρέσιμων και των Κυριακών) των 
ανωτέρω ωρών, θα γίνει με νεώτερη απόφασή μας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 29 Ιανουάριου 2003 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 

-♦- 

Αριθ. 92 (15) 

Καθορισμός αποδέκτη και ειδικών όρων διαθέσεως λυμάτων 
του Δήμου Ιτέας και Δ.Σ. Κίρρας, Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Το Ν. 2218/1994 «Ίδρυση Νομαρχιακής Αυτ/σης κ.λ.π.» 
και το Ν. 2240/1994 «Συμπλήρωση διατάξεων για τη Νομ/κή 
Αυτ/ση». 

2. Την377/4.5.1995 απόφαση «Ψήφιση Οργανισμού Οργά¬ 
νωσης και Λειτουργίας της Νομ/κής Αυτ/σης Φωκίδας 
(ΦΕΚ366/4.5.1995τ.Β'). 


3 Την Ειβ/221/65 Υγειονομική διάταξη όπως τροποποιήθη¬ 
κε και ισχύει σήμερα, 

4 Την 391/1.2.1980 απόφασή μας «Περί καθορισμού απο¬ 
δέκτη Ιτέας». 

5. Το 2717/2.7.02 έγγραφο της Δ/νσης Περιβάλλοντος και 
Χωροταξίας της Περιφέρειας Στερεάς Ελλάδας. 

6. Το αριθ. 3512/27.11.02 έγγραφο του Δήμου Ιτέας. 

7. Τη τεχνική μελέτη των Πολιτικών Μηχανικών Σπύρου 
Φράγκου και Χημικού Μηχανικού Φλιατούρα Αικατερίνης. 

8 Το από 24.1.2003 πρακτικό της αρμόδιας επιτροπής, 
αποφασίζουμε: 

Καθορίζουμε ως χώρο διάθεσης των επεξεργασμένων λυ¬ 
μάτων, του Δήμου Ιτέας και του Δημοτικού Διαμερίσματος 
Κίρρας, τη θάλασσα, μέσω του υφιστάμενου υποθαλλάσιου 
αγωγού, ο οποίος βρίσκεται σε απόσταση περίπου 1.240Μ 
από την προβλήτα του Δήμου Ιτέας και σε βάθος 20Μ περί¬ 
που. Η αυστηρή τήρηση των όρων της μελέτης, όσον αφορά 
τα μέτρα σπόσμησης και της απόδοσης του Βιο.Κα. ώστε να 
εξασφαλίζεται κάθε δυνατή περίπτωση οχλήσεων ή ρύπαν¬ 
σης ακόμη και σε περίπτωση βλάβης, αποτελεί απαραίτητη 
προϋπόθεση της έγκρισης αυτής. 

Τα ποιοτικά χαρακτηριστικά των λυμάτων μετά την επεξερ¬ 
γασία τους στη μονάδα πρέπα να είναι: 

ΒΟϋ5< 15 Μρ/Ιϋ. 

ΟΟϋ<80 Μρ/ΙίΙ. 

ΡΗ: 6,5-8,5 

Αιωρούμενα στερεά (5,3) <20Μ9/Μΐ. 

Άζωτο<10Μ9/ΙΙ. 

Αμμωνιακό Άζωτο<Μς|/Ι 

Φώσφόρος<5Μς)/Ι 

Λίπη Έλαια: Μηδέν 

Επιπλέοντα στερεά: Μηδέν 

Βαρέα και Τοξικά μέταλλα: Μηδέν. 

Φαινόλες: Μηδέν. 

Το 95% των λαμβανομένων δειγμάτων θα βρίσκεται εντός 
των ανωτέρω ορίων. 

1. Τα λύματα γενικά μετά την προβλεπόμενη επεξεργασία, 
θα υπόκεινται στις προβλεπόμενες από τις σιτικές διατάξεις 
χλωρίωση. 

2. Για τις εγκαταστάσεις επεξεργασίας των λυμάτων ο Δή¬ 
μος Ιτέας καθίσταται υπεύθυνος να επαναλαμβάνεται όλων 
των απαιτούμενων έργων και μέτρων, για τη προστασία της 
Δημόσιας Υγείας καθώς και όπως κάθε άλλη όχληση των πε¬ 
ρίοικων κ.λπ. θιγμένων από τις δυσοσμίες κ.λ.π. 

3. Η μεταφορά των λυμάτων από τις εγκαταστάσεις επεξερ¬ 
γασίας των μέχρι τη θάλασσα θα γίνεται με κλειστό υπεδάφιο 
αγωγό. Πλήρη προληπτικό έλεγχο θα ασκούνη Υγειονομική Υπη¬ 
ρεσία, η Δ/νση Τεχνικών Υπηρεσιών, ο Δήμος Ιτέας και το Τμήμα 
Περιβάλλοντος της Νομαρχιακής Αυτοδιοίκησης Φωκίδας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως και ισχύει από την ημέρα της δημοσίευσης. 

Άμφισσα, 28 Ιανουάριου 2003 

Ο Νομάρχης 
Δ. ΑΝΔΡΙΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







